Yaponiya hukumati mamlakat imperatori Akixito taxtdan ketish ehtimolini muhokama etuvchi maxsus komissiya tuzildi. Bu haqda Yaponiya vazirlar mahkamasi bosh kotibi Yosixide Suga ma’lum qilgan. "Imperatorning rasmiy vazifalar yukini kamaytirish va shunga bog‘liq masalalarni muhokama etish uchun maslahat kengashi tuzildi", - dedi Suga. Uning so‘zlariga ko‘ra, komissiya ichiga Yaponiya biznes federatsiyasining (Keydanren) olti nafar prezidenti kirgan. Eslatib o‘tamiz: joriy yilning iyul oyida Yaponiya OAVda imperator o‘zining to‘ng‘ich o‘g‘li Naruxito foydasiga taxtdan voz kechishi haqida gapirib o‘tilgan edi. Bu ma’lumotni turli darajada inkor etib kelishdi. Ammo 8 avgust kuni mamlakat imperatori o‘z sog‘lig‘i haqida xalqqa murojaati vaqtida gapirib o‘tgan.